
LECTORI. 

^ . ' * 

In Codice mahu Nicolai Perotti , Sipon- 
tini episcopi, ad usum Pyrrhi nepotis 
exarato, diutiusque in bibliothecis ne* 
glecto, Clarissimus J. Andres, Biblio- 
thecae regiae neapolitanae Custos , hasee 
duas et triginta Phaedri Fabellas , huc 
^ Usque ineditas, anno 1808 repperit, Co- 
•n dicemque strenuo viro Cataldo Ian- 
nellio, in eadem Bibliotheca scriptori, 
tradidit , qui fabellas ex Perotti auto- 
grapho transcriberet, atque commenta- 
riis , quoad necesse esset , illustratas 
publici demum juris faceret. 

^ C. Ian nellio curante jam uberrima 
0 prodiit editio , amplissimis locupletata 
commentariis in quibus multa , situ et 
aquae injuria in Codice obliterata , op- 
time restituuntur; eaque editio anno 
>■ 1809 incepta, initio tantum anni i8ii 

lucem vidit. 

k Nunc alteram novis et plane dissi- 




LECTORI. 


*j 

milis argumenti commentariis atque dis- 
sertationibus instmctam editionem mo- 
litur idem lannellius, in qua de Phaedri 
vita, de Perottino Codice, de Fabella- 
rum novarum auctoritate prolixe et for- 
san prolixius disserit. Nondum illa, quod 
scierim , absoluta est editio , sed ex ea 
plurimae plagulae a Cl. Andresio summa 
comitate ante hos sex aut octo menses 
jam nobis missae ad hanc nostram edi- 
tionem conficiendam non parvi adju- 
menti fuerunt. 

Primus licet in edendis hisce fabellis 
operam navaverit lannellius, illi tamen 
primariam omnium editionem in lucem 
emittere non licuit. Operi dum incum- 
beret et in emendanda restituendaque 
Codicis scriptura insudaret, eumdem 
J. Ant. Cassito Codicem , indicante Andre- 
sio , videre contigit. Illico Iannellii la- 
borem praevertere et Phaedri Appen- 
diculam primus evulgare statuit. Fabelr 
las autem non ipse Cassitus exscripsit j 
sed a fratre , in Bibliothecam regiam , 

alias ob causas ventitante , festinanter, 
raptimque exscribi curavit, festinantius- 
que typis mandavit : nec illi res prospere 
successit, si Iannellio credas , qui istam 
editionem mutilam et mendosam , de- 
terrimamque declarat. Sic pro nulla ha- 
benda est haec prima novarum Fabella- 
rum editio, lausque de Phaedri Appen- 
dice in lucem prolata ad lannellium om- 
nis referenda. 

Ex his editionibus paucissima ad 
hunc usque diem exemplaria Parisios 
pervenerunt; vixque unum aut alterum 
ex Iannelliana , et fortasse nullum ex 
Cassiti editione codicem in tota urbe 
reperias. Quod de nova editione typis 
parisiensibus committenda consilium 
nobis intulit. Integras tamen Augusti 
Liberti fabulas , quarum ubique am- 
pla satis adest copia , Iannelliique com- 
mentarios et dissertationes iterum im- 
primere neutiquam necessarium nobis 
visum est ; sed in supplementum qua- 
rumlibetPhaedri editionum etsub forma 

• '• , G * J- * 



Viij tUCTOKI. 

enchiridii nOvaS tafittim fabellaS edere 
voluimus; aritiqhis ifripares quidem , ait 
vere Phaedri inaS, iit metrum , argumen- 
ta , notaque hominis in scribendo ele- 
garitiaf plahe demonstrant- In hac nitida 
editione , commentariis destituta , sive , 
iit qtdbus da m forte videbitur, exonera- 
fa , egregiis , tjuae Iannellianas editiones 
praecipue cdmrhehdani,conjecturas,tex- 
tum innumeris in locis vetustate et aqua 
obliferatum Optime resarcientes, sedu- 
lo, itt par erat , sefvaVltnuS ; adhibito 
tameti -absitriili cHafactere , quehi i tali— 
ciini vbcant ; tjiio omnes Idcorutn vitia- 
torum restitutiones dignoscere cuivis 
Hcfekt; proniythiaque brevissima quae 
Perbtti rharfUs cuique fabillae praemi- 
serat; iion omittenda cenSuimiis. 

In Codice praeterea noti jfiauck lege- 
bantur tjiike cBfrtiptk et d Ve&fttttH iiie- 
tro et ab auctoris sedtehtid dequB klieda, 
tneHdldtti eXpostulaBktit. Multa ek his 
ih editioiie nondum evulgata Iatlhei- 
lius , solerti et docta , parca UmeB ac 

prudenti manu correxit. Omnes illas 
emendationes in textum pariter recepi- 
mus, salva tamen integra Codicis scrip- 
tura , ex qua varias lectiones , ut olim 
Pithoeus in primaria Phaedri anni 1696 
editione , ad calcem libelli rejecimus. 
Hoc tamen doctissimum virum inter 
et bibliopolam parisiensem discrimine, 
quod Pithoeus Phaedri librum ipse e 
latebris eruit, pri miis evulgavit, doctis- 
sime ex ingenio emendavit, resarcivit; 
nos vero de hac Phaedri appendicula 
ab alio reperta, ab alio quoque edita, 
et egregie emendata , non aliter quam 
pereleganti , et, ut speramus, emendatis- 
sima, ac prima parisiensi editione bene 
meriti sumus. 




NICOLAI PEROTTI 


AD 

PYRRHUM NEPOTEM 

PROLOGUS. 


N o N sunt hi mei , quos putas , versiculi ; 
Sed Aesopi sunt , Avieni, et Phaedri : 

Quos collegi ut essent, Pyrrhe, utiles tibi, 
Tuaque caussa legeret Posteritas , 

Quas edidissent viri docti , fabulas. 

Honori et meritis dicavi illos tuis , 

Saepe versiculos interponens meos , 

Quasdam tuis quasi insidias auribus. 

Hos si leges laetabor, sin autem minus, 
Habebunt certe quo se oblectent posteri. 

Nunc fabularum cur sit inventum genus 

Praeter Phaedri et Avieni fabulas , in eodem Codice 
pauca Perotti carmina leguntor. 



Brevi docebo : servitus obnoxia , 

Quia quae volebat non audebat dicere , 
Adfectus proprios in fabellas transtulit, 
Calumniamque fieLis elusit jocis. 

Redeo unde discessi ad libellum meum : 

Hunc obtrectare si volet malignitas , 

Imitari dum non possit, obtrectet licet. 

Mihi magna laus est quod tu , quod similes tui 
Labores libenter legant usque meos , 
Dignosque longa judicent memoria. 

Semper fugatae plus vetustati favet 
Invidia mordax } quam bonis praesentibus. 

FABULA I. 

SIMIUS ET VUIPES. 

r • ■ . 

Avarum etiam quod sibi superest non libenter 
dare. 

*■ ’» '*1 . . 

Vulpem rogabat partem caudae Simium , 
Contegere honeste posset ut nudas nates : 

Cui sic maligna.: Longior fiat licet. 

Tamen illam citius per lutura et spinas traham , 
Quam parvam quamvis partem impertiar tibi. 

FABULA II. 


. I 

AUCTOR. | 

Non esse plus aequo petendum. 

• 

Arbitrio si Natura tinxisset meo 
Genus mortale , longe foret instructius : 

Na/rc cuncta nobis attribuisset commoda, 

Quaecumque indulgens Fortuna animali dedit : 
TLleph&ntis vires, et leonis impetum , 

Cornicis aevum , gloriam tauri trucis , 

Equi ve/ocis placidam mansuetudinem , - 

Et adesset homini sua tamen solertia. 

Nimirum in coelo secum ridet Jupiter , 

Haec qui negavit magno consilio hominibus , 

Ne sceptrum mundi raperet nostra audacia. 

Ergo contenti munere invicti Jovis , 

Fatalis annos decurramus temporis , 

Nec plus canemur, quam sinit mortalitas. 

FABULA III. 


MERCURIUS ET DUAE MULIERES. 

De eodem , alia fabella. 

IMercurium quondam hospitio mulieres duae 
Illiberali et sordido receperant : 

Quarum una in cunis parvum habebat filium , 
Quaestus placebat alteri meretricius. 

Ergo ut referret gratiam officiis parem , 
Abiturus , et jam limen excedens , ait : 

Deum videtis , tribuam vobis protinus , 

Quod quaeque optarit. Mater supplicat , rogans 
.Barbatum ut videat natum quamprimum suum 
Moecha ut sequatur sese quidquid tetige/vf. 
Volat Mercurius, intro redeunt mulieres; 
Barbatus infans ecce vagitus ciet. 

Id forte meretrix quum rideret validius , 

Naray replewf humor , ut fieri solet. 

Emungere igitur se volens , /mendit manu 
Traxitque ad terram nasi longitudinem ; 

Et alium ridens ipsa ridenda extitit. 


r H AE D R I 


FABULA IV. 

PROMETHEOS ET DOLOS. 

De Veritate et Mendacio. 

Olim Prometheus , seculi figulus novi , 

Creta subtili Veritatem fecerat , 

Ut jura posset inter homines reddere. 

Subito accersitus nuntio magni Jovis , 
Commendat officinam fallaci Dolo , 

In disciplinam nuper quem receperat. 

Hic studio accensus , facie simulacrum pari, 

Una statura , simile et membris omnibus , 

Dum tempus habuit , callida finxit manu. 

Quod prope jam totum mire quum positum foret , 
Lutum ad faciendos illi defecit pedes. 

Redit Magister , festinante quo Dolus 
Metu turbatus in suo sedit loco. 

Mirans Prometheus tantam similitudinem 
Propriae videri voluit artis gloriam. 

Igitur fornaci pariter duo signa intulit ; 

Quibus percoctis , atque infuso spiritu , 

Modesto gressu sancta incessit Veritas : 

At trunca species haesit in vestigio. 

Tunc falsa imago , atque operis furtivi labor. 
Mendacium appellatum est, quod nequiverit 
Pedes habere facfle quibus incederet. 

FABULA y. 

AUCTOR. 

Nihil diu occultum. 

Simulata interdum vitia prosunt hominibus, 
Sed tempore ipso tamen apparet veritas. 

Hi duo versiculi ad promythium vel epimythium alicujus 
fabulae pertinuisse videntur. 

FABULA VI. 


DE SIGNIFICATIONE POENARUM TARTARI. 

Sensum aestimandum esse non verba. 

Ixion, qui versatus jactatur rotd , 

Volubilem fortuna jactari docet. 

Adversus altos Sisyphus montes agens 
Saxum labore summo , quod de vertice, 

Sudore semper irrito , revolvitur j 
Ostendit ambitus sine fine miserias. 

Quod stans in amne Tantalus medio sint , 

Avari describuntur , quos circumfluit 
Usus bonorum , sed nil possunt tangere. 

Urnis scelestas Danaides portant aquas , 

Pertusa nec complere possunt dolia , 

Imo luxuriae quidquid dederis perfluet. 

Novem porrectus Tityos est per jugera , 

Tristi renatum suggerens poenae jecur : 

Quo quis majorem possidet terrae locum , 

Hoc demonstratur cura graviore affici : 

Consulto involvit veritatem Antiquitas , 

Ut sapiens intelligeret , erraret rudis. 

FABULA VII. 

AUCTOR. 

De Oraculo Apollinis. 

U tilius nobis quid sit dic , Phoebe , obsecro r 
Qui Delpbos et formosum Parnasum incolis : 
Quando sacratae vatis horrescunt comae , 
Tripodes moventur, mugit adytis Religio, 
Tremuntque lauri , et ipse pallescit dies. 

Voces resolvit , neta Pythia numine : 

D ocetque gentes Delii monitus dei : 

P«e«tem colite ; vota Superis reddite ; 

Potatam , parentes , natos , castas conjuges 
Defendite ; armis hostem et ferro pellite; 
Amicos sublevate ; miseris parcite ; 

r • ( . r 1 

Bonis favete ; subdolis ite obviam ; 

Delicta vindicate ; castigate impios ; 

Punite turpi thalamos qui violant stupro ; 
Malos cavete ; nulli nimium credite : 

Haec eloquuta concidit Virgo furens : 

Furens profecto ; nam quae dixit perdidit. 

FABULA VIII. 

AESOPUS ET SCRIPTOR. ' 

De malo scriptore se laudante. ' 

Aesopo quidam scripta recit&rat mula, 

In quis inepte multum se jactaverat : 

Scire ergo cupiens quidnam sentiret Senex : 
Numquid , ait, sum tibi visus superb/or ? 

Haud vana nobis ingenii fiducia est. 

Confectus ille pessimo volumine , 

Ego , inquit , quod te laudas vehementer probo 
Namque hoc ab alio numquam continget tibi. 

FABULA IX. 

POMPEIOS MAGNUS ET EJUS MILES. 

Quam difficile sit hominem nosse. 

IVI agni Pompeii Miles vasti corporis , 

Fracte loquendo, et ambulando inol&ter, 

Famam cinaedi traxerat certissimam. 

Hic insidiatus nocte jumentis ducis , 

Cuin veste , et auro , et magno argenti pondere , 
Avertit mulos. Factum rumor dissipat , 

Arguitur Miles \ rapitur in praetorium. 

Tum Magnus : Quid ais ? Tune me, commilito , 
Spoliare es ausus ? Ille continuo exscreat 
Sibi in sinistram, et sputum digitis disjicit: 

Sic, Imperator, oculi extillescant mei. 

Si vidi , aut tetigi. Tum vir animi simplicis , 

Id dedecus castrorum propelli jubet , 

Nec cadere in illum credit tantam audaciam. 
Forte intercessit praelium , et fidens manu 
Horrenda voce provocabat barbarus. 

•Sibi quisque metuit , et primi inussant duces : 

Tamen is cinaedus habitu , sed Mars viribus , 
Adiit sedentem pro tribunali ducem , 

Et voce molli : Licet ? Enimvero ejici, 

Ut in re atroci, Magnus stomaclians, imperat. 
Tum quidam senior ex amicis principis : 

Hunc ego committi satius fortunae arbitror , 
In quo jactura levis est , quam fortem virum , 
Qui casu victus temeritatis te arguat. 

Assensit Magnus , et permisit Militi 
Prodire contra ; qui , mirante exercitu , 

Dicto celerius hosti recidit caput , 

Victorque redit. His tum Pompeius super : 
Corona, Miles, equidem te dono libens, 

Quia vindicasti laudem romani imperi : 

Sed extillescant oculi sic , inquit , mei : 
(Turpe illud imitans is quod ante fecerat ) : 
"Nisi tu abstulisti e sarcinis opes m eas. 



FABULA X. 


JUNO, VENUS ET GALLINA. 

De Mulierum libidine. 

Quum castitatem Juno laudaret suam , 
/ucwnditatis caussam non repulit Venus : 
N«/l«znque ut affirmaret esse illi parem , 

Inte rrogasse sic Gallinam dicitur : ■ 

Dic sodes , quanto possis satiari cibo ? 
Rej/jondit illa : Quidquid dederis satis erit ; 

Sed ut concedas pedibus aliquid scalpere. 

Ne scalpas , inquit , satis est modius tritici ? 
Plane , immo nimium est , sed permitte scalpere. 
Ex toto , ne quid scalpas , quid desideras ? 

Tum denique illa fassa est naturae malum : 
Licet horreum mihi pateat , ego scalpam tamen. 
Risisse Juno dicitur Veneris joco , 

Quia per Gallinam denotavit feminas. 

FABULA XI. 


PATER FAMILIAS FT AESOPUS. 

Quomodo domanda sit ferox juventus. 

P aterf amilias saevum habebat filium : 

Hic e conspectu patris quum recesserat , 
Verberibus servos afficiebat plurimis , 

Et exercebat fervidam adolescentiam. 
Aesopus ergo narrat hoc breviter seni : 
Quidam juvenco vetulum adjungebat bovem 
Is quum refugiens impari collo jugum , 
Aetatis excusaret vires languidas : 

Non est quod time as, inquit illi rusticus : 
Non ut labore.? facio , sed ut istum domes , 
Qui calce et cornu multos reddit debiles. 

Sic tu msi aatum tecura assidue retines , 
Ejusque /«genium comprimis clementia : 
Fi&e ne querela major accrescat domus. 
Atrocitati mansuetudo est remedium. 



FABULA XII. 


PHILOSOPHUS ET VICTOR GYMNICUS. 

Quomodo comprimatur aliquando jactantia. 

Victorem forte gymnici certaminis , 
Jactantiorem quum vidisset Philosophus} 
Interrogavit an plus adversarius 
Suus valuisset. Ille : Ne istud dixeris , 

Multo fuere vires majores meae : 

Quod, inquit, ergo* stulte, meruisti decus, 
Minus valentem si vicisti fortior ? 

Ferendus esses forte si te diceres 
Superasse , qui fuisset melior viribus. 

FABULA XIII. 

ASINUS AD LYRAM. 

Quomodo ingenia saepe calamitate intercidant. 

AstNus jacentem vidit in prato lyram : 

Accessit , et tentavit chordas ungula : 

Sonuere tactae. Bella res , mehercules , 

Male cessit , ait, artis quia sum nescius. 

Si reperisset aliquis hanc prudentior. 

Divinis aures oblectasset cantibus : 

Sic saepe ingenia calamitate intercidunt. 

f * * ' . ' - - l 

FABULA XIV. 


MULIER VIDUA ET MILES. 

Quanta sit inconstantia et libido mulierum. 

Per a/iquot annos quaedam dilectum virum 
Amisit , et sarcophago corpus condidit , 

A quo revelli nullo quum posset modo , 

Et in sepulcro lugens vitam -degeret , 

Claram assecuta est famam castae virginis. 
Interea fanum qui compilArant Jovis , 

Cruci suffixi luerunt poenas numini : 

Horum reliquias ne quis posset tollere , 
Custodes dantur milites cadaverum , 
Monumentum juxta, mulier quo se incluserat. 
Aliquando sitiens unus de custodibus , 

Aquam rogavit media 'nocte ancillulam, 

Quae forte dominae tunc adsistebat suae , 
Dormitum eunti : namque lucubraverat. 

Et usque in serum vigilias perduxerat. 
Paullum reclusis foribus miles prospicit , 
Vidctque aegram , sed facie pulchra feminam. 

Corruptus animus illico succenditur , 

Et uritur impud/c/ftae cupidtnc. 

Sollers acumen mille caussas invenit , 

Per quas videre possit iV/am saep««. 

Quotidiana capta consuetudine, 

Paullatim facta est adveaac snmmissior ; 

Mox arctiore vinxit animum copula. 

Hic dura consuipit noctes custos diligens , 
Desideratum est corpus ex una cruce. 

Turbatus miles factum exponit multera* : 

At sancta mulier : Non est quod timea# , ait ; 
Virique corpus tradit figendum cruci , 

Ne subeat ille poenas negligentiae. 

Sic turpitudo laudis obsedit locum. 

FABULA XY. 

DUO JUVENES PROCI, DIVES ET PAUPER. 

Fortunam interdum praeter spem atque 
exspectationem hominibus favere. 

Una expetebant virgfaem Juvenes duo : 

Vicit locuples genus et formam pauperis. 

Ut nuptiarum dictus advenit dies , 

Amans dolorem quia non poterat perpeti , 
Moerens propinquos contulit se in hortulos ; 
Quos ultra paullo villa splendida divitis 
Erat acceptura virginem e matris sinu, 

Parum ampla in urbe visa quod fuerat domus. 
Pompa explicatur , turba concurrit frequens , 

Et conjugalem praebet Hymenaeus facem. 
Asellus autem , qui solebat pauperi 
Quaestum referre , stabat portae in limine : 
Illum puellae casu conducunt suae , 

Viae labores teneros ne laedant pedes. 

Repente coelum , Veneris misericordia , 

Ventis movetur , intonat mundi fragor , 

Noctemque densis horridam nimbis parat ; 

Lux rapitur oculis , et simul vis grandinis 
E/Tusa frepidos pulsat, et omnes df&npa/; 

Sibi quemque cogens petere praesidium fugae. 
Asellus notum proximam tectum sabd , 

Et voce magna sese veniemem indicat. 
Procurrunt pueri , pa/chram affirmant virginem , 
Et admirantur , deinde domino nuntiant. 

Inter sodales ille paucos adcubans, 

Amorem crebris avocabat poculis ; 

Ubi nuntiatum est , recreatus gauduV , 

Hortante Baccho et Venere, dulces perf icit, 
Aequalitatis inter plausus , nuptias. 

Quaerunt parentes per praeconem filiam , 

Novus maritus conjuge amissa dolet : 

Quid esset actum postquam populo innotuit , 
Omnes favorem comprobarunt coelitum. 

FABULA XVI. : 

AESOPUS KT DOMINA. 


Quam noceat saepe verum dicere. 

Aesopus turpi quum serviret feminae, 

Quae se expingendo totum intricabat diem : 
Vestem , uniones , aurum , argentum sumeret , 
Nec inveniret digito qui se tangeret. 

Licetne paucis , inquit ? Dicas : Censeo , 
Quidvis efficies , cultum si deposueris. 

Adeone per me videor tibi meliuscula ? 
lino , nisi dederis , sponda cessabit tua : 

At non cessabunt latera , respondit , tua ; 

Et objurgari jussit servum garrulum. 

Paullo post armillam tollunt argenteam : 

Eam non apparere ut dictum est mulieri. 
Furore plena vocat omnes ad verbera , 
Proponit gravia verum si non dixerint. 

Aliis minare , inquit , me non fallis quidem : 
Flagris sum caesus , verum quia dixi , modo. 

FABULA XVII. 

CAIUI3 LECTICA A FKIKU3 VECTOS. 

Nimiam securitatem saepe in periculum 
homines ducere. 

Fei.es habebat Gallus lecticarios : • 

Hunc gloriose Vulpes ut vidit vehi , 

Sic est locuta : Moneo , 'praecaveas dohuaa : 
Istorum vultus namque si consideras , 

Praedam portare judices aon sarcinam. 
Postquam esurire coepit societas fera , 
Discerpsit dominum , et fecit partes facinoris. 

FABULA XVIII. 

SCROFA PARTURIENS ET LUPUS. 

Faciendum prius de homine periculum , quam 
ejus te committas fidei. 

Premente partu Scrofa quum gemeret jacens, 
Accurit Lupus , et obstetricis partibus 
Se posse fungi dixit , promittens opem : 

Quae vero quum nosset pecoris fraudem improbi y 
Suspectum officium repudiavit malefici : 

Et satis est , inquit , si recedas longius : 

Quod si perfidiae se commisisset Lupi» 

Pari dolore fata deflesset sua. 

FABULA XIX. 

SERVUS PROFUGUS ET AESOPUS. 

Non esse malo addendum malum. 

Servus profugiens dominum naturae asperae, 
Aesopo occurrit notus e vicinia. 

Quid tu confusus ? Dicam tibi clare , Pater ; 

Hoc namque es dignus appe//ari nomine , 

Tuto querela quia apud te deponitur. 

Plagae supersunt , desunt nurnquam verbera , 
Subinde ad villam mittor servus rusticis : 

Domi si coenat tottV praesto noctibus , 

Sive est vocatus , dego ad lucem in semita. 
Emerui libertatem , canus servio : 

Ullius essem culpae mihi si conscius , 

Aequo animo ferrem, nurnquam sum factus satur, 
Et saevum dominum patior infelix super ! 

Has propter caussas, et quas longum est promere, 
Abire destinavi , quo tulerint pedes. 

Ergo , inquit , audi : quum mali nil fecem , 

Haec experiris , ut refers , incommoda : 

Quid si peccaris ? Quae te passurum putas ? 

Tali consilio est a fuga deterritus. 

FABULA XX. 

EQUUS QUADRIGALIS IN PISTRINUM VENUMDATUS. 

Ferendum esse aequo animo quidquid 
acciderit. 

Equum e quadriga multis palmis nobilem 
Abegit quidam , et in pistrinum vendidit. 
Productus ad bibendum quum foret a molis , 

In circum aequales ire conspexit suos , 

Ut grata ludis redderent certa vsina. 

Lacrymis obortis : Ite felices , ait : 

Celebrate sine me cursu solemnem diem : 

Ego quo scelesta furit attraxit manus , 

Ibi sorte tristi fata deflebo mea. 

FABUEA XXI. 

URSUS ESURIENS. 

Famem acuere animantibus ingenium. 

Si quando in silvis urso desunt copiae , 
Scopulosum ad littus currit, et prendens petr am , 
Pilosa crura sensim 'demittit vado : 

Quorum inter villos simul haeserunt c&ricercs , 

In terram arripiens excutit praedam maris, 
Escaque fruitur passim collecta vafre : 

Ergo etiam stultis' acuit ingenium fames. 

FABULA XXII. 

VIATOR ET CORVUS. 

Verbis saepe numero homines decipi solere. . • 

Q uidam per agros devium carpens ite r , 

Ave exaudivit , et moratus paululum , 

Adesse ut vidit, neminem cepit gradum. 

Iterum salutat , idem ex occulto sonat ; 

Voce hospitali confirmatus restm/. 

Ut quisquis esset , par officium reciperet , 

Quum, circumspectans , errore haesisset diu, 

Et perdidisset tempus aliquot millium , 

Ostendit sese corvus , et supervolans , 

Ave usque ingessit. Tum se lusum intelligens : 

At male tibi sit , inquit , ales pessime , 

Qui festinantis sic detinuisti pedes. 

FABULA XXIII. 


PASTOR ET CAPEllA. 

Nil occultum esse quod non reveletur . 

v ‘. >» » , \ /r •'*’ . , \ \ . i **.- 

Pastor capellae cornu baculo fregerat : 
Rogare coepit ne se domino proderet : 
Quamvis indigne laesa , reticebo tamen : 

Sed res clamabit ipsa quid deliqueris. 

. iP. ABU L/A XXIV. 


SEBPEWS ET LACERTA. 

Ubi leonis pellis deficit, vulpinam insuendam esse : 
hoc est : Ubi deficiunt vires astu utendum. 

» r r * P • * 

Serpens lacertam forte adversam prenderat j- 
Quam devorare patula quum vellet gula , 
Arripuit illa prope jacentem surculum , 

Et pertinaci morsu transversum tenens , 

Avidum solerti rictum frenavit mora. 

Praedam dimisit ore serpens irritam. 

«FABULA XXV. 

CORNIX ET OVIS. 

Multos lacessere debiles et cedere fortibus. 

Odiosa cornix super ovem consederat, 
Quam dorso quum tulisset invita et diu , 

Id , inquit , si dentato fecisses cani , 

Poenas dedisses : Ula contra pessima : 
Despicio inermes , eadem cedo fortibus , ‘ 
Scio quem lacessam , cui dolosa blandiar , 
Ideo mihi senectam in annos prorogo. 

FABULA XXVI. 

SEHTfJS ET DOMINUS. 

Nullum maledictum esse gravius conscientia. 

Quum servus secretam admisisset noxiam , 
Uxorem domini quod corrupisset sui : 

Idque ille sciret , coram circumstantibus , 

Places tibi , inqmV ? Nam quum non debes , places : 
Sed non impune , quta quum debes , non places. 

FABULA XXVII. 

LEPUS ET BUBULCUS. 

Multos verbis blandos esse et pectore infideles. 

C^uum creatorem celeri pede fugeret lepus , 
Et a bubulco visus veprem irreperet : 

Per Superos oro , perque spes omnes tuas , 
Ne me indices , bubulce : Nihil umquani mali 
Huic agro feci. Et rusticus : Ne; timueris , 

Late securus. Jamque venator seqUens: 

Quaeso , bubulce , numquid huc 'venit lepus ? 
Venit , sed abiit liac ad laevam , et dexteram 
Demonstrat nutu partem. Venator citus - 
Non intellexit, seque e conspectu abstulit. 
Tunc sic bubulcus : Ecquid est gratum tibi , 
Quod te celavi ? Linguae prorsus non nego 
Habere atque agere maximas me gratias , 
Verum oculis ut priveris opto perfidis. 

FABULA XXVIII. 


MEHETEXX ET JUVERIS. 

Multa esse jucunda quae tamen sunt incommoda. 

Quum blandiretur juveni meretrix perfida. 

Et ille laesus multis saepe injuriis. 

Tamen praeberet sese facilem mulieri : 

Sic in fidelis : Plures muneribus licet 
Contendant , ego te plurimi facio tamen. i • 

J uvenis recordans quotiens deceptus foret : 
Lubenter , inquit , mea lux , hanc vocem audio , 
Non quod fidelis , sed quod jucunda es milii. 

FABULA XXIX. 

FIBER. 

Multi viverent ^i salutis gratia parvi facerent 
fortunas . 

Canes effugere quum jam non possit fiber, 

( Graeci loquaces quem dixerunt castorem , 

Et indiderunt bestiae nomen dei , 

Hi qui se jactant de verborum copia. ) 
Abripere morsu fertur testiculos sibi , 

Quia propter illos sentiat sese peti : 

Divina quod ratione fieri non negem. 

Venator namque simul invenit remedium , 
Omittit ipsum persequi et vocat canes. 

Hoc si praestare possent homines , ut suo . 
Vellent carere, tuti posthac viverent: 

Haud quisquam insidias nudo faceret corpori. 

FABULA XXX. 

PAPILIO ET VESPA. 

Non praeteritam sed praesentem aspiciendam 
esse fortunam. 

Papilio vespam praeter volitantem yidens , 
O sortem miseram , ductam de barathris , ait! 
Quorum ex reliquiis animam nos accepimus. 
Ego eloquens in puee , fortis praeliis , 

Arte omni princeps , antea qualis fui , 

En cuncta levitas putris , et volito cinis. 

Tu quae fuisti mulus clitellarius , . 
Quemcumque visum est , laedis infixo acu leo. 
Et vespa dignam moribus vocem edidit : 

Non qui fuerimus , sed qui nunc simus wde* 

FABULA XXXI. 


TERRANEOLA ET VULPES. 

Pravis non esse fidem adhibendam . . 

Av i s , quam dicunt terraneolam Rustici , 

In terra nidum quia componit scilicet , 

Forte occucurrit improbae vulpeculae ; 

Qua visa pennis altius se sustulit. 

Salve , inquit illa , cur- me fugisti , obsecro , 
Quasi non abunde sit mihi in prato cibus , 

Grilli , scarabaei , locustarum copia. 

Non est quod ructuas , rogo , te mullum diligo , 
Astatos propter mores , et vitam probam. 
Respondit contra : T« gwideitt bene praedicas , 
Non sum tamen propius tibi , sed sum sub dio : 
Quin sequor , et sic vitam tibi committo meaip. 

FABULA XXXII. 

„ EPILOGCS. 

De iis qui legunt libellum. 

Hoc qualecumque est Musa quod ludit mea. 
Nequitia pariter laudat, et frugalitas , 

Sed haec simpliciter , illa tacite irascitur. * 

* Ad longiorem epilogum vel prologum absque dubio per- 
tinebant hi tres versiculi. 


FINIS. 

